Fra 2017 tok Norsk Bonde- og Småbrukarlag (NBS) inn REKO som en del av sitt lokalmatprosjekt. I november 2017 startet også de første REKO-ringene i Norge. Fra 2020 har REKO-ringen fått et eget prosjekt i NBS. Prosjektet er støttet av Innovasjon Norge, og har som formål å koordinere arbeidet med REKO-ringene i Norge. Prosjektet drifter blant annet hjemmesiden Rekonorge.no, og samarbeider med produsenter og administratorer. Per februar 2022 var det om lag 140 aktive ringer i Norge.